কাশিয়ানী থানার ভারপ্রাপ্ত কর্মকর্তা (ওসি) মো. আজিজুর রহমান জানান, ইব্রাহিম শেখের ঘরে ভোরে একদল দুর্বৃত্ত সিঁধ কেটে ঢুকে তাকে মারধর করতে শুরু করে। এসময় ইব্রাহিমের স্ত্রী লিপি চিৎকার করলে দুর্বৃত্তরা তাকে ছুরিকাঘাত করে পালিয়ে যায়। পরে প্রতিবেশীরা ইব্রাহিম ও লিপিকে উদ্ধার করে প্রথমে কাশিয়ানী উপজেলা স্বাস্থ্য কমপ্লেক্সে ও পরে ফরিদপুর মেডিকেল কলেজ হাসপাতালে ভর্তি করে। অবস্থার অবনতি হলে ঐ গৃহবধূকে ঢাকায় নেয়ার পরামর্শ দেন চিকিৎসকরা। ঢাকায় আনার সময় ফেরীতে মারা যান লিপি। খবর পেয়ে পুলিশ মরদেহ উদ্ধার করে ময়নাতদন্তের জন্য গোপালগঞ্জ জেনারেল হাসপাতাল মর্গে পাঠায়।